દીક્ષિતએ કહ્યું, વૃદ્ધિ તું કેમ પાતળી થતી જાય છે ? વૃદ્ધિએ જવાબ આપતા કહ્યું, ક્યાં પાતળી થઈ ગઈ છું ? મારું વજન બાવન કિલો છે અને આ નોર્મલ છે ! વૃદ્ધિ અને દીક્ષિત બે વર્ષથી રિલેશનશિપમાં હતાં અને એકબીજાને ખૂબ જ પ્રેમ કરતાં હતાં. દીક્ષિત આઈએએસની તૈયારી કરવા માટે દિલ્હી જવાનું વિચારે છે અને આ વાત વૃદ્ધિને પણ કહે છે. વૃદ્ધિ દીક્ષિતને પોતાનાથી દૂર નથી જવા દેવા માંગતી પણ આ એના કેરિયરનો સવાલ હોવાથી તે માની જાય છે. દીક્ષિત દિલ્હી જાય છે અને પોતાની તૈયારીઓમાં વ્યસ્ત થઈ જાય છે. વૃદ્ધિનો એક ખાસ મિત્ર હોય છે જેનું નામ અંકિત હોય છે. અંકિત વૃદ્ધિનો સિનિયર હતો અને બન્ને કૉલેજના બ્રેક ટાઈમમાં સાથે બેસતાં અને વાતો કરતાં. અંકિતને નહોતી ખબર કે વૃદ્ધિનો કોઈ બોયફ્રેન્ડ પણ છે. એના મનમાં તો એમ જ હતું કે વૃદ્ધિ સિંગલ છે ! વૃદ્ધિ દરરોજ રાત્રે દીક્ષિત સાથે વાતો કરતી અને પોતાના દિવસ વિશે પણ કહેતી. દીક્ષિતને અંકિત વિશે ખબર હતી. વૃદ્ધિ ફોન પર અંકિત વિશે જ વાતો કરતી ! સ્વાભાવિક છે કે કોઈપણ બોયફ્રેન્ડને આ વાત પસંદ ન જ આવે અને દીક્ષિતને પણ આ વાત પસંદ ન આવી પણ એને વૃદ્ધિને કીધુ નહીં. વૃદ્ધિ અને અંકિત ક્લોઝ ફ્રેન્ડ્સ થઈ ગયા હતા. વૃદ્ધિ કૉલેજ બ્રેકમાં અંકિતને મળતી અને એની સાથે ઘણી બધી વાતો કરતી. અંકિતે વૃદ્ધિને પૂછ્યું, તારો કોઈ બોયફ્રેન્ડ નથી ? વૃદ્ધિ અંકિતને સાચું કહેવા નહોતી માંગતી એટલે એ બોલી, ના, હજુ સુધી તો નથી જ ! અંકિત પણ વાત કરવા લાગ્યો. અંકિતને ક્રિકેટ અને ડાન્સનો ખૂબ જ શોખ હતો અને આ કારણે જ વૃદ્ધિને અંકિત ગમતો હતો. વૃદ્ધિ અંકિતની દરેક મેચમાં સાથે જતી અને એને ચીયર પણ કરતી. એક દિવસ વૃદ્ધિ અંકિત સાથે કૉલેજમાં હતી અને વૃદ્ધિના ફૉનમાં દીક્ષિતનો કૉલ આવ્યો. વૃદ્ધિએ ફોન કાપી નાંખ્યો ! અંકિતે કહ્યું, કોનો કોલ હતો ? વૃદ્ધિએ કહ્યું, કંઈ નહીં….બસ કંપનીનો કૉલ હતો !